**Alfred Henri Jarry**, nado o 8 de setembro de 1873 en Laval, Mayenne e finado o 1 de novembro de 1907 en París, foi un dramaturgo, novelista e poeta francés, coñecido polas súas hilarantes obras de teatro e o seu estilo de vida disoluto e excéntrico.

Traxectoria
-----------

Naceu en Laval, fillo de Anselme Jarry, un acomodado negociante de cadros, e Caroline Quernest. Despois do fracaso comercial da empresa do seu pai, a súa nai márchase a vivir cos seus dous fillos a Saint-Brieuc e logo a Rennes, na Bretaña, onde Alfred Jarry cursa os seus estudos secundarios. Recibe unha esmerada educación. En outubro de 1891 chega a París para estudar no Instituto Henri IV onde será alumno de Henri Bergson xunto co poeta Léon-Paul Fargue; tralo bacharelato presentouse en tres ocasiones ao concurso de acceso á École Normale Supérieure, pero non ingresou. Ingresou entón na Sorbonne para cursar estudos de literatura pero non logrou licenciarse. Obtivo pronto o éxito literario cos seus poemas en verso e a súa prosa orixinal. Aos vinte anos publicou a súa primeira obra. Pouco despois morreu a súa nai; e aos dous anos, o seu pai, quen lle deixou unha boa herdanza, o cal, sumado ao éxito cedo das súas obras, permitiulle levar unha existencia despreocupada durante boa parte da súa vida.

Coñece a Marcel Schwob, Alfred Vallette (director do *Mercure de France*) e a súa muller Rachilde. Na casa da parella, dá en 1894 a primeira representación de *Ubú Rei*. Redacta artigos para o *Mercure de France* e a *La Revue Blanche*, onde colaboraban os escritores e artistas máis prestixiosos da época.

De 1894 a 1895, dirixe con Remy de Gourmont a luxosa revista artística *Ymagier*. Contrariado con de Gourmont, decide fundar a súa propia revista de estampas, *Perhindérion*, da que se publicarán só dous números. En 1896 empeza a traballar para o director Aurélien Lugné-Poë que lle confía a programación da tempada do Théâtre de l'Œuvre, en París, onde ten lugar a estrea de *Ubú Rei* o 10 de decembro de 1896.

A obra é parte dun ciclo de varias obras, cuxa primeira versión escribiu aos 15 anos inspirándose nun dos seus profesores do instituto de Rennes, que segundo Jarry encarnaba "todo o grotesco que poida haber no mundo". Logo das primeiras funcións no Théâtre de l'Œuvre, a obra representouse no teatro de marionetas Théâtre des Pantins, en París, con marionetas creadas polo seu amigo o pintor Pierre Bonnard.

Notas
-----

1. 1 2  "Alfred Jarry Critical Essays". *eNotes* (en inglés). Consultado o 2021-01-29.

|  |  |
| --- | --- |
| Control de autoridades | 
* Wd: Q7841
* WorldCat
* VIAF: 66469054
* AGORHA: 111563
* BIBSYS: 90066342
* BLBNB: 000249311
* BNCHL: 000092847
* BNE: XX1028041
* BNF: 11908634r
* BRE: 1979821
* BVMC: 542
* CANTIC: a10731945
* CiNii: DA00480201
* DeutscheBio: 11871189X
* EBID: ID
* EGAXA: vtls001080779
* Europeana: ID
* FAST: 47378
* GEC: 0034371
* GND: 11871189X
* Gutenberg: 6994
* ICCU: CFIV031344
* IMDb: nm0418991
* Isidore: jarry\_alfred
* ISNI: 0000 0001 2137 1722
* LCCN: n79145397
* LibriVox: 4737
* NDL: 00444576
* NKC: jn19990003996
* NLA: 35243628
* NLG: 73627
* NNDB: 000113778
* NTA: 068490585
* OL: OL127707A
* openMLOL: 2080
* PTBNP: 43243
* RKD: 127759
* SELIBR: 191537
* SNAC: w6x06cbh
* SUDOC: 02693583X
* TESF: jarry\_alfred
* Theatricalia: 3c8
* TMDb: 1271247
* ULAN: 500199881

 |